钦定古今图书集成/明伦汇编/氏族典/第265卷 > 王周
## 钦定古今图书集成/明伦汇编/氏族典/第265卷 > 王周

按《五代史王周传》：“周，魏州人也。少以勇力从军，事唐
庄宗、明宗为裨校，以功拜刺史。晋天福中，历贝州、泾
州节度使。泾州张彦泽为政苛虐，民多流亡，周乃更
为宽恕，问民疾苦，去其苛弊二十馀事，民皆复归。历迁武胜、保义、义武、成德四镇，皆有善政。杜重威降契
丹，契丹兵过镇州，周出降，契丹以为武胜军节度使。”
汉高祖入立，徙镇武宁。卒，赠中书令。